Lisa 2

17.05.2024 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 3.2-5/24/933-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 3.2-5/24/933-1 MUUTMINE**

**11.12.2025**

**Transpordiamet**, registrikood 70001490, aadress Valge 4/1, 11413 Tallinn, mida esindab sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Flameko OÜ**, registrikood 11033913, aadress Õismäe tee 187-28, 13517 Tallinn (edaspidi: teostaja), mida esindab juhatuse liige Raul Kirt, kes tegutseb põhikirja alusel,

vahel on sõlmitud 17.05.2024 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/24/933-1 (edaspidi: leping).

Võttes arvesse, et:

1. lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
2. lepingu punkti 4.4 kohaselt peab teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müügiks Eestis;
3. teostaja esitas Transpordiametile avalduse (registreeritud Transpordiameti dokumendihaldussüsteemis 01.12.2025 numbriga 11.2-7/25/31365-1) lepingu punkti 2.2 muutmiseks. Teostaja soovib lepingu punkti 2.2 lisada õiguse teostada ülevaatust esmakordselt kasutusele võetavatele M1-kategooria „% WEINSBERG“ sõidukitele;
4. 25.11.2024 muudatuse punktiga 1 muudeti lepingu punkti 2.2 sõnastust järgmiselt: „*Teostaja võib teostada Ülevaatust esmakordselt kasutusele võetavatele M1-kategooria „% ETRUSCO” ja M1-kategooria „% KNAUS” sõidukitele (edaspidi* ***Sõiduk****).*“;
5. lepingu punktis 4.9 on märgitud:„*Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.*“.

Lähtudes eeltoodust, lepivad Transpordiamet ja teostaja kokku alljärgnevas:

1. Muuta lepingu punkti 2.2 ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele M1‑kategooria „% ETRUSCO”, M1-kategooria „% KNAUS” ning M1-kategooria „% WEINSBERG“ sõidukitele (edaspidi **Sõiduk**).“.

1. Muuta lepingu punkti 4.9 ning sõnastada see uues redaktsioonis alljärgnevalt:

„4.9. Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ või EL kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks lepingu 25.11.2024 sõlmitud lisa 1.
3. 17.05.2024 sõlmitud lepingu nr 3.2-5/24/933-1 juures on üks kehtiv lisa, mis on käesolev lisa 2.
4. Poolte rekvisiidid ja allkirjad:

**Transpordiamet** **Flameko OÜ**

Registrikood: 70001490 Registrikood: 11033913

Aadress: Valge 4/1 Aadress: Õismäe tee 187-28

11413 Tallinn 13517 Tallinn

Telefon: +372 620 1200 Telefon: +372 5347 6100  
E-post: info@transpordiamet.ee E-post: raul@flameko.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*